**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Metsahalduse tarkvarad** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Koolitusele on oodatud erialase hariduseta või aegunud oskustega täiskasvanud (metsaühistute töötajad, metsamajandusettevõtete töötajad, metsaomanikud jne), kes vajavad metsahaldus tarkvarade tundmist metsatööde planeerimiseks, aruannete ja metsateatiste tegemiseks, takseerandmete analüüsiks või muul tööalasel põhjusel.  **Grupi suurus: 13 inimest**  **Õppe alustamise nõuded:**  Kursusel osalemiseks on vajalik tavakasutaja tasemel arvutikasutamise ning tabelarvutuse (MS Excel) kasutamise oskus. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Õppija:   1. Koostab pilverakendustes matemaatilisi mudeleid kasutades metsas kasutatavat abivahendit; 2. Kasutab vähemalt kahte Eestis kasutatavaid metsanduslike nutirakendusi; 3. Mõistab drooni kasutamise eripära ja nõudeid; 4. Kasutab metsatöödel GPS seadmeid. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard Metsatehnik, tase 4 (B.2.1 Metsamajanduslike tööde tegemine) |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  **OSKA raporti** kohaselt on IKT-võimaluste kasutamine kõigis majanduse valdkondades üks olulisemaid Eesti majanduse arenguvõimalusi.  Samuti nimetab raport, et metsanduse valdkonna arengule võivad saada takistuseks töötajate puudulikud oskused ja teadmised uuenduslikest lahendustest lisandväärtuse loomisel, nagu seda on valdkonnaspetsiifiliste tehnoloogiliste võimaluste ja IKT-lahenduste kasutamine.  Tootlikkuse tõstmiseks on vaja oluliselt suurendada „nutikate“ konkurentsieelist loovate IKT-lahenduste kasutuselevõttu. Eesmärk on tagada „targa tellija“ kompetentsiga valdkonnaspetsialistide olemasolu.  Õppekava koostajad on seisukohal, et eriti keerulises olukorras on aegunud oskustega täiskasvanud, kes ei leia võimalust asuda töö kõrvalt tasemeõppesse ning samuti on nt metsahalduse tarkvarade ja rakenduste koolituse pakkumine Eesti koolitusturul praktiliselt olematu.  Seetõttu on käesolev koolitus sihtrühmale väga oluline töö tootlikkuse tõstmiseks ja lisandväärtuse loomiseks. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **36** |
| Kontaktõppe maht akadeemilistes tundides: | **36** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **16** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **20** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  **Auditoorne õpe:**  Erialane terminoloogia  Erialased õigusaktid  Metsanduslik riist- ja tarkvara – sissejuhatus ja tutvustus  **Praktiline õpe (arvutiklassis):**  Seadmete kasutamise praktiseerimine  Matemaatiliste mudelite kasutamine pilvekeskkonnas  Metsanduslikud nutirakendused ja GPS seadmed  **Praktiline õpe ( metsas):**  Praktilised harjutused erinevates puistudes kasutades õpitud rakendusi ( isikute, kinnistute, tööde ja eraldiste haldus jne)  **Õppekeskkonna kirjeldus:**  Kaasaegne esitlustehnikaga arvutiklass, kus on arvuti või tahvelarvuti igale osalejale.  Õppevahendid on metsahalduse tarkvarad, rakendused, GPS seadmed, droon. Kooli buss õppijate transpordiks metsa ja tagasi. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osaletud on vähemalt 70% ulatuses tundides.  Hinnatakse praktilist tööd, mis on juhtumülesande lahendamine( kinnistu leidmine, piiride tuvastamine ning metsa hindamisel matemaatiliste mudelite kasutamine)  Hindamine on mitteeritav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Tenek Mäekivi -** litsentseeritud metsakorraldaja, pikaaegse kogemusega praktik erinevates metsahalduse ettevõtetes ning Luua MK metsakasvatuse õpetaja |

**Õppekava koostajad:**   
Kairit Reiman, koolituskeskuse juht

kairit.reiman@luua.ee

Tenek Mäekivi, Luua Metsanduskooli metsakasvatuse õpetaja, koolitaja

tenek.maekivi@luua.ee